RRB NTPC Admit Card: रेलवे भर्ती बोर्ड के अधिकारी ने एनटीपीसी परीक्षा को लेकर दी ये जानकारी  
परीक्षा की तारीख अभी तय नहीं.
एडमिट कार्ड परीक्षा से 4 दिन पहले जारी होगा.
एनटीपीसी के कुल 35,277 पदों पर भर्ती होगी.
आरआरबी एनटीपीसी (RRB NTPC) परीक्षा में अभी समय है. रेलवे भर्ती बोर्ड के वरिष्ठ अधिकारी ने NDTV को बताया, ''आरआरबी एनटीपीसी परीक्षा की कोई तारीख (RRB NTPC Exam Date) अभी तय नहीं की गई है. बोर्ड अन्य भर्ती परीक्षाओं को आयोजित करने का काम कर रहा है. ऐसे में एनटीपीसी परीक्षा में अभी समय है.'' रेलवे भर्ती बोर्ड परीक्षा से 4 दिन पहले एडमिट कार्ड (RRB NTPC Admit Card) जारी करेगा. भर्ती परीक्षा का एडमिट कार्ड (RRB NTPC Admit Card 2019) आरआरबी की सभी वेबसाइट्स पर अपलोड किया जाएगा. उम्मीदवारों को एडमिट कार्ड डाउनलोड करने के लिए अपने रीजन की आरआरबी वेबसाइट पर जाना होगा. एडमिट कार्ड डाउनलोड करने के लिए उम्मीदवारों को लॉग इन करना होगा. बता दें कि रेलवे भर्ती बोर्ड एनटीपीसी (RRB NTPC) के तहत जूनियर क्लर्क, अकाउंट्स क्लर्क कम टाइपिस्ट, जूनियर टाइम कीपर, ट्रेनी क्लर्क, टिकट क्लर्क, ट्रैफिक असिस्टेंट और गुड्स गार्ड्स समेत विभिन्न पदों पर भर्ती करेगा. भर्ती कुल 35,277 पदों पर की जाएगी. 
-जनरल अवेयरनेस से 40 अंकों के सवाल आएंगे.
-जनरल इंटेलिजेंस और रीजनिंग से 30 अंकों के सवाल होंगे.
-गणित से 30 अंकों के सवाल आएंगे.
-परीक्षा कुल 100 अंकों की होगी.
- परीक्षा को पूरा करने के लिए उम्मीदवारों को 90 मिनट का समय दिया जाएगा.
- PwD उम्मीदवारों को 120 मिनट मिलेंगे.